דנה אולמרט

דנה אולמרט (נולדה ב-26 במרץ 1972) היא חוקרת, עורכת ספרות, ופעילת שמאל ישראלית. בתו של ראש ממשלת ישראל לשעבר אהוד אולמרט. אולמרט היא בתם של עליזה ואהוד אולמרט. למדה במגמת ספרות בתיכון ליד האוניברסיטה בירושלים, ושירתה בצה"ל בחיל המודיעין. עבודתה לתואר מאסטר, שנעשתה באוניברסיטה העברית בירושלים בהדרכתו של דן מירון, נושאת את השם "מרחב ומיניות ביצירתו המוקדמת של ברנר". במסגרת כתיבת הדוקטורט שלה באוניברסיטה העברית, בנושא "ראשית צמיחתה של שירת המשוררות העברית בשנות העשרים של המאה העשרים – מבט פסיכואנליטי ופמיניסטי", מצאה מחזה קצר מפרי עטה של רחל המשוררת בשם "סיפוק נפשי", שהוצג ככל הנראה בדגניה בשנים 1921-1920. בשנת 2009 זכתה ב"פרס בהט" לספרי עיון, על הספר "בתנועת שפה עיקשת: כתיבה ואהבה בשירת המשוררות העבריות הראשונות" העוסק בשירתן של רחל, אסתר ראב, יוכבד בת-מרים ואלישבע. אולמרט מרצה בחוג לספרות באוניברסיטת תל אביב. ב-2016 הקימה את "תחנת כתיבה" לייעוץ לסופרים יחד עם ארנה קזין ודפנה בן צבי, זוגתה לשעבר שאיתה היא מגדלת שתי ילדות. ערכה את סדרת "ספ" - סדרה לפרוזה עכשווית בהוצאת הקיבוץ המאוחד. מונתה לערוך סדרה חדשה של הוצאת אחוזת בית, שתתמקד בספרי ביכורים. על הקריטריונים שלה להוצאה לאור של ספר ביכורים אמרה: ”אני מחפשת ספרי ביכורים שניכרת בהם רגישות מיוחדת לעברית, כושר הבעה, יכולת לספר סיפור, ביקורת עצמית, ברק, הומור. אני מחפשת אנשים כותבים שהם גם ואולי בראש ובראשונה אנשים קוראים, שיש להם טעם והעדפות ועולם רוחני, והם שואלים שאלות, ומנהלים דיאלוג עם יוצרים אחרים, מן העבר ומן ההווה, עבריים וזרים, וגם עם המציאות הפוליטית הישראלית שבה הם מתקיימים”. ערכה ספרים של סופרות ומשוררות כגון מרית בן ישראל ודליה רביקוביץ. חברת חבר השופטים של פרס טבע לשירה לשנת 2006 חברת הוועדה האומנותית של פסטיבל שירה 2006 עורכת ויועצת תוכן בפורטל החינוכי סנונית בתחומי השירה - "שירשת" והמיניות - "יחד" אולמרט בעלת עמדות שמאל רדיקלי אנטי ציוני. הייתה פעילה ב"כביסה שחורה", ארגון המגדיר עצמו: "ארגון להט"בי נגד הכיבוש ולמען צדק חברתי" ובמחסום Watch. בנוסף, הביעה תמיכה במכתב הטייסים. מעבר לכך אולמרט פעילה בקהילה הגאה. ב-10 ביוני 2006 השתתפה בהפגנה מול ביתו של הרמטכ"ל דן חלוץ במחאה על תקרית ברצועת עזה שבמהלכה נהרגו שמונה אזרחים פלסטינים. בהפגנה נשמעו קריאות "חלוץ רוצח – האינתיפדה תנצח". אביה, ראש הממשלה דאז אהוד אולמרט, התייחס לאירוע ואמר ש"לכל אחד מאיתנו יש זכות להביע את דעותיו ולהגן עליהן". מדיה וקבצים בנושא דנה אולמרט בוויקישיתוף דנה אולמרט, ברשת החברתית אקס (טוויטר) דנה אולמרט, ב"לקסיקון הספרות העברית החדשה" רשימת הפרסומים של דנה אולמרט, בקטלוג הספרייה הלאומית שירי לב-ארי, קול פגום לא צריך לתקן, באתר הארץ, 1 בפברואר 2005 - על דנה אולמרט כעורכת דפנה שחורי, ביקורת הספרות, חיה או מתה? (סעיף: דנה אולמרט), באתר nrg‏, 5 במאי 2006 - "אני מאמין" מקצועי של אולמרט דנה אולמרט: חבל שלא ענו לאלי ישי (ראיון על מצעד הגאווה), באתר ynet, 12 בנובמבר 2006 אבנר שפירא, הכינו את הסימניות: קול קורא בעוז, באתר הארץ, 1 בספטמבר 2010 - על ספרה "המשוררות העבריות הראשונות" יורם קניוק, מאחורי הכסף יש סיפור: אנתולוגיה של נובלות, אנשים עשויים ממלים, באתר הארץ, 15 בספטמבר 2010 קובי מידן, ‏"אנשים בלילה" עם דנה אולמרט, באתר iCast‏, 3 בדצמבר 2012 אלעד בר-נוי, תדע כל אם עברייה, באתר "ידיעות אחרונות", 15 בינואר 2019 מכּתביה: הערך "רחל המשוררת", באנציקלופדיה לנשים יהודיות (באנגלית) אימהות לחיילים בספרות הישראלית: המקרה של אשה בורחת מבשורה מאת דויד גרוסמן, מכאן י"ז, ספטמבר 2017, עמ' 53–75 עינב שיף‏, הוכרזו הזוכים בפרס בהט, באתר וואלה, 4 בנובמבר 2009 "מפת הקשרים: הנשים הגאות הכי משפיעות". טיים אאוט. 2016-06-02. נבדק ב-2018-03-13. עמיחי שלו, "הספרות הופכת לתוכנית ריאליטי", באתר ynet, 9 בספטמבר 2010 דנה אולמרט מצטרפת ל"אחוזת בית", באתר nrg‏, 18 במרץ 2009 "ציונים נודניקים אתם הבעיה", "בכוונתי להניף את דגל פלסטין" ברק רביד, "גם לבתי יש זכות להביע דעה", באתר nrg‏, 11 ביוני 2006 אבי אורנן, מי את דנה אולמרט?, באתר nrg‏, 16 ביוני 2006